# metadata.dc.description.abstract[].value
L’epítesi consonàntica (això és, l’addició de segments consonàntics
a final de mot) és un fenomen esporàdic en català, com en les
pronúncies [márt] o [márk] de mar o [ápit] d’api. És, tanmateix, present
en tots els dialectes en major o menor mesura, especialment
si hi comptem els casos d’addició de consonant o semivocal en les
primeres persones del singular del present d’indicatiu, com en parlo
[párlut] o [párluk] del gironí i en cre[j] (de crear) o tatu[w] (de tatuar)
del balear. L’objectiu d’aquest treball és explorar els factors
que afavoreixen l’epítesi consonàntica a final de mot, malgrat les
contradiccions que implica d’acord amb les tendències fonològiques
atribuïdes universalment a aquesta posició. Distingirem les epítesis
fonètiques de les morfològiques: per a les primeres, la justificació
del reforçament és de base eminentment articulatòria, acústica o
perceptiva; per a les segones, en canvi, cal buscar la motivació principal
en el sobremarcatge morfològic i els efectes paradigmàtics. En
ambdós casos, la preferència dels mots a acabar en consonant hi té
un paper determinant.

# metadata.dc.publisher[].value
Aula Màrius Torres & Pagès Editors, Lleida

# metadata.dc.relation.isformatof[].value
Reproducció del capítol de llibre:  Font Martí, Mar; Puig Tarré, Maite; Veny-Mesquida, Joan-Ramon (ed.), In memoriam Joan Julià-Muné. Miscel·lània d'homenatge.

# metadata.dc.relation.ispartof[].value
Capítol del llibre: Font Martí, Mar; Puig Tarré, Maite; Veny-Mesquida, Joan-Ramon (ed.), In memoriam Joan Julià-Muné. Miscel·lània d'homenatge. Lleida: Aula Màrius Torres & Pagès Editors, [ISBN: 978-84-1303-424-9], pp. 129-145

# metadata.dc.rights[].value
(c) Aula Màrius Torres & Pagès Editors, Lleida, 2023

# metadata.dc.source[].value
Llibres / Capítols de llibre (Filologia Catalana i Lingüística General)